RESOLUCIÓN DA ALCALDÍA 11/09/18, MODIFICACIÓN COMPOSICIÓN E SECRETARÍA XUNTA DE GOBERNO LOCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/09/2018)

Mediante Resolución de Alcaldía de data 15/06/2015, da que se deu conta á Xunta de Goberno Local na súa sesión extraordinaria e urxente do 15/06/18 (Expte.24/1102), acordouse a composición da Xunta de Goberno Local do Concello de Vigo, presidida pola Alcaldía, quedando esta integrada polos seguintes Concelleiros e Concelleiras: Así mesmo, na mesma Resolución nomeouse como Secretaria da Xunta de Goberno Local a Dª Refugio Leary Borredat, suplente primeira á Concelleira membro da mesma, Dª Isaura Abelairas Rodríguez e suplente segundo a D. Diosdado Samano Cinto, a quen lle corresponderán as funcións establecidas no artigo 126.4 LRBRL, co apoio da Secretaría de Goberno Local, como titular do órgano de apoio á Xunta de Goberno Local. O Alcalde emitiu nova Resolución de data 09/07/2018 (Expte.378/1102), pola que se nomeu ao concelleiro, D. Francisco Javier Pardo Espiñeira, como membro integrante da Xunta de Goberno Local en substitución de D. David Regades Fernández. De conformidade co disposto no artigo 126 da Lei 7/1985, do 2 de abril, Reguladora das Bases do Réxime Local, a Xunta de Goberno Local configúrase como o órgano municipal que, baixo a presidencia do Alcalde, colabora de xeito colexiado na función de dirección política que a este lle corresponde e exerce as funcións executivas e administrativas que se sinalan no artigo 127 da citada Lei e calquera outras que lle sexan delegadas. Correspóndelle ao Alcalde nomear e separar libremente aos membros da Xunta de Goberno Local, número que non poderá exceder dun terzo do número legal de membros do Pleno, ademais do Alcalde. A Xunta de Goberno Local responde politicamente ante o Pleno da súa xestión de xeito solidario, sen prexuízo da responsabilidade directa dos seus membros pola súa xestión. Segundo o exposto e estando integrada a Corporación municipal por vinte e sete membros, constituída o pasado 13 de xuño como consecuencia das eleccións locais realizadas o día 24 de maio de 2015 e convocadas por Real Decreto 233/2015, de 30 de marzo, corresponde nomear como máximo nove membros da Xunta de Goberno Local, ademais do Alcalde. A Secretaría da Xunta de Goberno Local corresponderá, ex artigo 126.4º LRBRL, a un dos seus membros que reúna a condición de Concelleiro, sendo designado a tal efecto polo Alcalde. Na sesión do Pleno da Corporación de data 05 de setembro do 2018, tomou posesión do cargo de concelleira do Concello de Vigo representando ao PSdeG-PSOE, Dª Luisa Elvira Puerma Chiarella, en substitución de D. Oliverio Alejandro Marcelo Masas Xalmet quen mediante RD 837/2018, do 06 de xullo do 2018, do Consello de Ministros do Goberno de España, foi nomeado Delegado Especial do Estado no Consorcio da Zona Franca de Vigo. Polo exposto de conformidade co establecido nos artigos 43, 52 e 53 e demais concordantes do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e preceptos da normativa anteriormente citada, no exercicio das facultades que como Alcalde-Presidente da Corporación me corresponden: RESOLVO: Primeiro.- Modificar a Resolución desta Alcaldía de data 15/06/15, relativa á composición da Xunta de Goberno Local, e sucesivas modificacións, deixando sen efecto o nomeamento de D. Shaukat Wagner Fahmy Diaz Albo como membro da mesma. Segundo.- Nomear como membro integrante da Xunta de Goberno Local á concelleira Dª Nuria Rodríguez Rodríguez. A Xunta de Goberno Local do Concello de Vigo, presidida por esta Alcaldía, estará integrada polos seguintes Concelleiros e Concelleiras: Terceiro.- Modificar a Resolución desta Alcaldía de data 15/06/15, e polo tanto deixar sen efecto o nomeamento de Dª Refugio Leary Borredat como Secretaria da Xunta de Goberno Local. Cuarto.- Nomear Secretaria da Xunta de Goberno Local a Dª Luisa Elvira Puerma Chiarella, permanecendo como suplente primeira a Concelleira Dª Mª Isaura Abelairas Rodríguez e como suplente segundo o concelleiro D. Cayetano Rodríguez Escudero, a quen lles corresponderán as funcións establecidas no artigo 126.4 LRBRL, co apoio da Secretaría de Goberno Local, como titular do órgano de apoio á Xunta de Goberno Local. Quinto.- Comunicar esta Resolución aos concelleiros e concelleiras relacionados, aos demais concelleiros e concelleiras desta Corporación municipal, aos grupos políticos municipais, aos xefes das diferentes áreas e servizos municipais e, para para xeral coñecemento e efectos, ordenar a súa inserción na Intranet municipal. Sexto.- A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no artigo 44.2 do RD 2568/198, na sede electrónica municipal e no Portal de Transparencia, conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno Sétimo.- Da presente resolución darase conta á Xunta de Goberno Local e, de forma individualizada ao Pleno da Corporación para os efectos de que quede informado da mesma, de conformidade co establecido no artigo 44 do RD 2568/19856, en relación co 38. d) do mesmo corpo legal. Data e sinatura dixital. O Alcalde-Presidente A secretaria do Goberno Local Abel Caballero Álvarez Mª Concepción Campos Acuña